EkBass/fiwiki-20250220-pages-articles huggingface dataset:
Nike Cup

Nike Cup oli Anjalankoskella pelattava miesten jalkapalloturnaus. Ottelut pelattiin yleensä Sippolan kentällä. Se on järjestetty useita kertoja, edellisen kerran vuonna 2004. Vuonna 2003 turnauksen voitti HJK kaadettuaan finaalissa KooTeePeen. Myös kaudella 2004 KooTeePee pääsi finaaliin, mutta hävisi sen MyPa:lle rangaistuspotkukisan jälkeen 4–2. Varsinainen peliaika oli päättynyt 2–2. vuosi mestari hopeaa tulos pronssia 2003 HJK FC KooTeePee 3-0 MyPa 2004 MyPa FC KooTeePee 2-2, 4-2rp. HJK Luokka:Suomen jalkapallokilpailut Luokka:Kouvolan urheilutapahtumat
Voodoo Child

Voodoo Child voi olla: * Voodoo Child (Slight Return), Jimi Hendrixin kappale. * Voodoo Chile, Jimi Hendrixin toinen melkein samanniminen kappale. * Voodoo Child (Rogue Traders), Rogue Tradersin single. * Kaksi Mobyn julkaisemaa singleä.
Kimmo Tarkkio

Kimmo Juhani Tarkkio (15. tammikuuta 1966 Helsinki) on suomalainen entinen jalkapalloilija. Hänet muistetaan ahnaana maalintekijänä sekä eri maissa edustamistaan lukuisista seuroista. Jalkapallopiireissä häntä pidettiin taiteilijana ja mielialapelaajana. Tarkkio siirtyi kaudeksi 1986 Helsingin Jalkapalloklubiin Jyväskylän JyP-77:sta. Klubissa Tarkkio voitti kaksi Suomen- mestaruutta ennen siirtymistään Turun Palloseuraan 1989. Hän ei kuitenkaan pelannut TPS:ssa yhtään sarjaottelua vaan etsi yhä uutta sopimusta Tanskasta ja Ruotsista. Lopulta hän siirtyi Hammarby IF:n joukkueeseen. Keväällä 1990 hän voitti Singaporen sarjan maalikuninkuuden pelatessaan Tiong Bahrun paidassa. HJK:hon Tarkkio palasi samana vuonna tehden eniten maaleja liigassa yhdessä Ilveksen Marek Czakonin kanssa ja voittaen jälleen mestaruuden. Seuraavaksi kaudeksi Tarkkio siirtyi FC Hakaan, jossa hän voitti maalikuninkuuden. Hän ei kuitenkaan ollut Hakassakaan kautta pidempää vaan siirtyi 1992 FC Kuusysiin, jossa hän teki 15 maalia. Talven Tarkkio pelasi Portugalissa UD Chavesin joukkueessa, palasi kaudeksi 1993 Kuusysiin lähteäkseen jälleen Portugaliin tällä kertaa Felgueirasiin kaudeksi 1993–1994. Tämän jälkeen Tarkkio palasi taas FC Kuusysiin kaudeksi 1994. Sen jälkeen hän edusti FinnPaa 1995, FC Hakaa 1996, Singaporeen perustetun ammattilaisliigan Geylang Unitedia 1997 ja samana vuonna vielä PK-35:ä. Syksyksi 1997 Tarkkio siirtyi Vaasan Palloseuraan, jossa hän saavutti kaksi hopeamitalia kausina 1997 ja 1998. Hän pelasi Vaasassa vielä vuonna 1999 ennen siirtymistään FC Mikkeliin. Tämän jälkeen Tarkkio pelasi Uudenmaan alasarjoissa FC Apollon, Nurmijärven Natevan ja Kannelmäen FC Zyklonin riveissä. Suomen maajoukkueessa Tarkkio pelasi 33 ottelua ja teki kolme maalia. == Lähteet == * === Viitteet === Luokka:Suomalaiset jalkapalloilijat Luokka:Veikkausliigan legendat Luokka:Vuonna 1966 syntyneet Luokka:Elävät henkilöt
Tony Maggs

Anthony "Tony" Maggs (9. helmikuuta 1937 – 2. kesäkuuta 2009) oli eteläafrikkalainen Formula 1 -kuljettaja. Hän osallistui 26 grand prix -kilpailuun. Hän saavutti kolme palkintosijaa ja yhteensä 26 MM-pistettä. Maggs oli Ranskan GP:ssä kaksi kertaa toinen, 1962 ja 1963. F1-sarjan jälkeen hän ajoi vielä urheiluautoja mutta lopetti kilpailemisen nuoren pojan kuoltua hänen aiheuttamassaan kolarissa. == Formula 1 -tulokset == Vuosi Talli 1 2 3 4 5 6 7 8 9 10 Sijoitus Pisteet 1961 Lotus MON NED BEL FRA GBR 13 GER 11 ITA USA \- 0 1962 Cooper NED 5 MON Kesk. BEL Kesk. FRA 2 GBR 6 GER 9 ITA 7 USA 7 RSA 3 7\. 13 1963 Cooper MON 5 BEL 7 NED Kesk. FRA 2 GBR 9 GER Kesk. ITA 6 USA Kesk. MEX Kesk. RSA 7 8\. 9 1964 BRM MON NED Kesk. BEL FRA GBR Kesk. GER 6 AUT 4 ITA USA MEX 13\. 4 1965 Lotus RSA 11 MON BEL FRA GBR NED GER ITA USA MEX \- 0 == Lähteet == Luokka:Eteläafrikkalaiset Formula 1 -kuljettajat Luokka:Vuonna 1937 syntyneet Luokka:Vuonna 2009 kuolleet
Menkauhor Kaiu

Menkauhor Kaiu oli Egyptin faarao, joka hallitsi Egyptin 5. dynastialla. Torinon papyruksen mukaan hän hallitsi kahdeksan vuoden ajan. Menkauhorin pyramidia ei ole löydetty, mutta sen uskotaan sijaitsevan joko Dahshurissa tai Sakkarassa. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
KiekkoKansa-turnaus

KiekkoKansa-turnaus on Porissa pelattava jokavuotinen jääkiekon harjoitusturnaus. Se on järjestetty useita kertoja. Ensimmäinen pelattiin vuonna 1998. Turnauksesta on käytetty myös nimeä SK-turnaus, joka kuitenkin vaihdettiin kaudeksi 2002 KiekkoKansa-turnaukseksi. Vuoden 2006 turnaus on jäänyt toistaiseksi viimeiseksi turnaukseksi. ==Turnaus 2006== *1. Ässät *2. Blues *3. Davos ==Turnaus 2005== *1. Ässät *2. Lukko *3. Kärpät Luokka:Jääkiekkokilpailut
Lutukka

Lutukka eli rikkalutukka (Capsella bursa-pastoris) on pienikokoinen, yksivuotinen ristikukkaiskasvi, jota tavataan laajasti pohjoisella pallonpuoliskolla. Sen tunnistaa helpoiten lituhedelmiensä kolmiomaisesta muodosta. Lutukka kukkii toukokuun alusta lokakuuhun saakka. == Ulkonäkö ja koko == Lutukka kasvaa 5–20 senttimetriä korkeaksi. Sen lehdet ovat kapeat, syvästi hammaslaitaiset. Kukat ovat pienet ja valkoiset. Terälehtiä on neljä. Kukinto on varren latvassa, ja yksittäisten kukkien paikalle kasvaa pian litteä, sydämenmuotoinen litu, joka on terävästä päästään ohuella varrella kiinni kasvin varressa. == Levinneisyys == Lutukan alkuperä on Itä-Euroopassa ja Vähässä-Aasiassa, mutta se on levinnyt ihmisen mukana muille mantereille. Suomessa lutukka kasvaa yleisenä koko maassa Pohjois-Lapin tuntureita lukuun ottamatta. == Lutukka ja ihminen == Toisaalta lutukka on rikkaruoho, toisaalta sitä on käytetty rohtona verenvuodon tyrehdyttämiseen. Lutukan tuoreista tai kuivatuista versoista tehty rohdos sisältää muun muassa koliinia sekä diosmiini- ja rutiini-nimisiä flavonoideja. Lutukka sisältää paljon kaliumia. Lutukkaa kerättäessä on tarkistettava, ettei mukaan tule myrkyllisiä valkoruosteen (Albugo candida) saastuttamia lehtiä. Japanissa lutukka kuuluu ns. kevään seitsemään villivihannekseen, joita syödään perinteisesti tammikuussa riisivelliin sekoitettuna.Lutukasta ruoaksi kerätään nuoria versoja. == Lutukka ja muut eläimet == Esimerkiksi kaniinien luontaislääkinnässä lutukkaa käytetään edistämään normaalia hyvinvointia ja kohdun toimintaa. == Lähteet == == Aiheesta muualla == * * Pinkka, Lajintuntemuksen oppimisympäristö: Lutukka (Capsella bursa-pastoris) * Luontoportti: Lutukka (Capsella bursa-pastoris) * Pohjolan kasvien pauloissa: Capsella bursa-pastoris – lutukka, rikkalutukka * Puutarha.net: Lutukka (Capsella bursa-pastoris) * ITIS: Capsella bursa-pastoris * United States Department of Agriculture (USDA): Capsella bursa-pastoris * Flora of China: Capsella bursa-pastoris * Dr. Duke's Phytochemical and Ethnobotanical Databases: Capsella bursa-pastoris Luokka:Ristikukkaiskasvit Luokka:Rikkakasvit Luokka:Lääkekasvit
Dick Duff

Richard "Dick" Duff (s. 18. helmikuuta 1936 Kirkland Lake, Ontario, Kanada) on entinen jääkiekkoilija. Hyökkääjä Duff pelasi National Hockey Leaguessa seuraavissa seuroissa: * Montreal Canadiens * Toronto Maple Leafs * Buffalo Sabres * Los Angeles Kings * New York Rangers Duff voitti kuusi Stanley Cupia. ==Saavutuksia == * 13. marraskuuta 2006 valinta Hockey Hall of Fameen Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1936 syntyneet Luokka:Elävät henkilöt
Richard Bartle

Richard Allan Bartle (s. 1960 Ripon, Englanti) on brittiläinen pelitutkija, luennoitsija ja konsultti. Hän kehitti ensimmäisen MUDin 1970-luvun lopulla Roy Trubshaw'n kanssa. Myöhemmin hän kirjoitti kyseisen pelin uudelleen, jolloin syntyi MUD2, laaja kaupallinen MUD. Lisäksi hän on tehnyt muun muassa pelien ja virtuaaliympäristöjen kehittämistä käsittelevän kirjan Designing Virtual Worlds (2003), ja on yksi virtuaaliympäristöihin liittyvän Terra Nova -tutkimusblogin aktiivisista kirjoittajista. Bartle on väitellyt tohtoriksi aiheenaan tekoäly. Vuodesta 2004 hän on ollut vierailevana professorina entisessä opinahjossaan Essexin yliopistossa. == Aiheesta muualla == * Kotisivut * Bartlen blogi * GameSpy: haastattelu vuodelta 2003 * Designing Virtual Worlds -kirjan sivusto * Terra Nova -blogi Luokka:Brittiläiset videopelisuunnittelijat Luokka:Bloginpitäjät Luokka:Vuonna 1960 syntyneet Luokka:MUD-pelit Luokka:Elävät henkilöt
Pesumerkki

Pesumerkit ovat vaatteeseen, kodintekstiiliin, pehmoleluun tai muun tekstiilituotteeseen kiinnitetyissä hoito-ohjelapuissa käytettyjä kuvamerkkejä, joiden tarkoitus on ilmaista tuotteelle sopivat puhdistus- ja hoitotavat. Pesumerkeillä ilmaistaan mm. seuraavat tiedot: * pesulämpötila (tai vesipesu kielletty) * silityslämpötila (tai silitys kielletty) * pestävä käsin * kemialliseen pesuun suositellut aineet (tai kemiallinen pesu kielletty) * linkous kielletty * rumpukuivauslämpötila (tai rumpukuivaus kielletty) * valkaisu kielletty * kuivattava vaakatasolla Euroopassa käytettävät merkinnät on kehittänyt ranskalainen Ginetex. Ne on standardoitu standardissa ISO 3758, josta on julkaistu versiot 1991, 2005 ja 2012. Useissa muissa maissa on vastaavia standardeja. Kiinan GB/T 8685 on lähes eurooppalaista vastaava.http://www.intertek.com/uploadedFiles/Intertek/Divisions/Consumer_Goods/Media/PDFs/Services/Low%20Res%20CompleteCareLabelling.pdf Suomessa tekstiilituotteissa tulee lain mukaan olla hoito-ohje joko symbolein tai sanallisesti. Ginetexin symbolit on Suomessa rekisteröinyt Inspecta Sertifiointi Oy (nyk. Kiwa Inspecta), eikä niitä saa käyttää ilman lisenssiä. Symbolit on kuvattu dokumentissa tavaraselosteohje TSL 23-901. Sanallisia ohjeita kuvaa standardi SFS 5236.Tekstiilien hoito-ohjeiden ilmoittaminen. Ohjeet TSL 23-901 - symbolien käyttö ja muu annettava tieto, Inspecta (nyk. Kiwa). Internet Archive, tallennettu 12.6.2018. ==Yleisiä merkkejä== Vesipesu Vesipesu 60 asteessa Vesipesu 40 asteessa Vesipesu 30 asteessa Varovainen vesipesu Erittäin varovainen vesipesu Vain käsinpesu Vesipesu kielletty Kuivaus Tasokuivaus (levitellään tasaiselle alustalle) Ripustetaan vettä valuvana Ripustuskuivaus Rumpukuivaus Normaali rumpukuivaus Varovainen rumpukuivaus (alempi lämpötila) Rumpukuivaus kielletty Silitys Enintään 200 °C Enintään 150 °C Enintään 110 °C Silitys kielletty Valkaisu Valkaisu sallittu Vain happivalkaisu sallittu Valkaisu kielletty Kemiallinen pesu Kemiallinen pesu tetrakloorieteenillä Kemiallinen pesu hiilivedyllä Kemiallinen vesipesu (emulsiopesu) Kemiallinen pesu kielletty == Katso myös == * Tavaraseloste ==Lähteet== == Aiheesta muualla == Luokka:Vaatteet Luokka:Seulonnan keskeiset artikkelit
K. W. Blomqvist

K. W. Blomqvist (30. heinäkuuta 1947 Helsinki – 22. marraskuuta 2006 Helsinki) oik. Klaus William Blomqvist oli suomalainen säveltäjä, sanoittaja, toimittaja ja radiojuontaja. Hänen kuuluisin kappaleensa oli ”Metsämökin tonttu”, jolla Jussi & The Boys voitti Syksyn sävel -kilpailun 1974. Blomqvist toimi yhteistyössä erityisesti Jussi & The Boysin ja Hullujussin kanssa. Blomqvist oli amerikkalaisen rock'n rollin, rockabillyn ja countryn asiantuntija. Hän toimi 1990-luvulla Yleisradion Radiomafiassa vanhaan rockiin ja niin sanottuun juurimusiikkiin erikoistuneen Tutti Frutti Rock'n Roll Show’n toimittajana ja juontajana nimellä ”The Hound Dog Man”. Siviiliammatiltaan Blomqvist oli Ilmailulaitos Finavian lennonvarmistusasioista vastaava apulaisjohtaja. Blomqvist on haudattu Maunulan uurnalehtoon. == Lähteet == == Aiheesta muualla == * * * Rytmimusiikin Syke: The Hound Dog Man Party - K.W.Blomqvist Memorial Concert Luokka:Suomalaiset säveltäjät Luokka:Suomalaiset lauluntekijät Luokka:Vuonna 1947 syntyneet Luokka:Vuonna 2006 kuolleet
Tenjō tenge

Tenjō tenge on japanilainen anime- ja mangasarja. Sarja kertoo kahdesta kamppailulajia harrastavasta ryhmästä, The Enforcers ja The Jyūkenbu. == Juoni == Nagi Sōchirō ja Bob Makihara saapuvat Tōdō Academy -kouluun eikeinaan hallita koulua voimillaan. Jo ensimmäisenä päivänä he kohtaavat The Jyūkenbu- nimisen ryhmän, koulun kamppailulajiryhmän. Ryhmän jäsenet Maya Natsume, hänen siskonsa Aya Natsume ja Masataka Takayanagi ovat aivan ylivoimaisia Sōchirōhon ja Bobiin verrattuna. Ei kestä kauan kun Enforcement-ryhmä hyökkää kaksikon kimppuun, eikä Sōchirōlla ja Bobilla ole muuta mahdollisuutta kuin liittyä Jyūkenbu- ryhmään ja koettaa tulla vahvemmiksi. Luokka:Animesarjat Luokka:Mangasarjat Luokka:Seinen Luokka:Toiminta-anime ja -manga Luokka:Romanttinen anime ja manga Luokka:1990-luvun anime ja manga
Haka

Haka voi tarkoittaa ainakin seuraavia: * haka, aitaus (erityisesti kotieläintaloudessa) * hakamaa eli haka, karjanlaidunnukseen käytetty metsä- tai niittyalue * haka, mekaaninen lukkolaite * Haka, Suomen korkeakoulujen ja tutkimuslaitosten käyttäjätunnistusjärjestelmä * Haka, valtakunnallinen rakennusliike * Valkeakosken Haka, valkeakoskelainen urheiluseura * Kajaanin Haka, kajaanilainen jalkapalloseura * Paimion Haka, paimiolainen urheiluseura * FC Haka, valkeakoskelainen jalkapalloseura * haka, maorien seremoniallinen huuto- tai sotatanssi * Haka eli Haankylä, kylä Viipurin maalaiskunnassa Neuvostoliitolle luovutetulla alueella * Haka-alue, kaupunginosa Savonlinnassa * Haka, eteläpohjalainen kansanmusiikkiyhtye * Haka-kerho, nuorisokahvila Helsingin Hakaniemessä 1957–1969 ==Sukunimi== * Erkki Jaakonpoika Haka (1746–1808), Someron jahtivouti ja metsästäjä * Iikka Haka (1930–2024), suomalainen vuorineuvos, Valion pääjohtaja * Kaarina Haka (s. 1974), suomalainen kuvataiteilija * Reijo Haka (s. 1955), suomalainen pesäpalloilija ==Katso myös== * Hakala Luokka:Sukunimet
Yliviivaus

Yliviivaus merkitsee sanojen typografista muotoa, jossa on vaakasuora viiva sanojen keskellä. Tätä keinoa yleensä käytetään käsikirjoitetuissa teksteissä osoittamaan virheellistä tekstiä tai sanoja, joita ei tule lukea. Esimerkiksi yliviivaus-tagin käyttö HTML-koodissa: : ~~Tämä on esimerkki yliviivauksesta.~~ saa aikaan: :~~Tämä on esimerkki yliviivauksesta.~~ ==Katso myös== *alleviiva *päällelyönti *ylleviivaus *alleviivaus Luokka:Typografia
Edwyn Alexander-Sinclair

Edwyn Alexander-Sinclair (1865 Malta – 1945) oli brittiläinen amiraali, joka kontra-amiraalina komensi 1918 lopulla Itämerelle lähetettyä laivasto-osastoa Britannian tukiessa virolaisten ja latvialaisten taistelua Neuvosto-Venäjää vastaan. == Ura == *1879 liittyi laivastoon *1905–1908 Osborne Naval Collegen johtaja *1914–1918 osallistui Juutinrauman taisteluun, 1917–1920 3. kevytristeilijäosaston komentaja *1920–1922 Portsmouthin telakan hallinnollinen yli-intendentti *1922–1924 1. taisteluosaston komentaja Tyynellävaltamerellä *1925–1926 Kiinan laivastoaseman komentaja *1927–1930 Noren komentaja == Katso myös == * Venäjän sisällissota == Lähteet == * Papers relating to the surrender of the German High Seas Fleet 1918, Maritime Museum of the British Columbia Society, Victoria, Canada === Viitteet === == Aiheesta muualla == * Englannin laivastotoimet Itämerellä 1918 - 1921 Luokka:Brittiläiset amiraalit Luokka:Bathin ritarikunta Luokka:Viron vapaussota Luokka:Latvian historia Luokka:Brittiläiset ensimmäisen maailmansodan sotilaat Luokka:Vuonna 1865 syntyneet Luokka:Vuonna 1945 kuolleet
Kreikan yleislakko 2006

Kreikan yleislakko 2006 oli 13. joulukuuta 2006 järjestetty vuorokauden mittainen työntekijöiden mielenilmaus hallituksen tiukalle budjettiesitykselle. Suljettuina olivat kaikki valtion virastot, pankit ja julkiset laitokset. Myös koulut sulkivat ovensa, julkinen liikenne lamautui ja sairaaloissakin oli vain minimimiehitys. Ateenan halki kulkeneeseen mielenosoitusmarssiin osallistui miltei 4 000 henkeä. Mielenosoituksessa vaadittiin hallitukselta lisää rahaa julkisiin palveluihin ja vastustettiin valtion yrityksien yksityistämistä. Valtiollinen Olympic Airlines -lentoyhtiö perui liki kolmekymmentä koti- ja ulkomaanlentoa. Kymmenet muut lennot myöhästelivät pahasti. Myös laivat pysyivät satamissa merimiesten liityttyä lakkoon. Luokka:Vuoden 2006 politiikka Luokka:Lakot Yleislakko 2006
Kellopeli

Kellopeli () kuuluu kromaattisiin lyömäsoittimiin. Kellopelin kielet ovat metallista, ja niitä lyödään useimmiten metallisilla tai kovilla muovisilla malleteilla (kapuloilla). Kellopelin ääniala vaihtelee kahdesta kolmeen oktaaviin. Kielet voivat olla järjestetty samalla tavalla kuin pianon koskettimet (ylennetyt ja alennetut äänet ovat erillään ”valkoisista” koskettimista). Yksiriviseen kellopeliin on saatavissa erilliset ylennys- ja alennuspalat. Nimitystä kellopeli käytetään joskus myös carillonista eli tornikellopelistä. Kellopelin ääni on kirkas ja kuuluu helposti suurenkin orkesterin läpi. Useimmiten kellopeliä käytetäänkin melodian korostamiseen tai sointujen tai lopukkeiden täydentämiseen. Lyyran muotoisia kellopelejä () käytetään usein sotilasorkestereiden melodiasoittimena. Kellopeliä käytetään muun muassa Paul Dukasin teoksessa Noidan oppipoika. == Aiheesta muualla == Luokka:Idiofonit Luokka:Lyömäsoittimet
Lovosice

Lovosice () on kaupunki Litoměřicen piirikunnassa Ústín läänissä Tšekissä. Kaupunki sijaitsee Böömin pohjoisosassa Elben vasemmalla rannalla. Vuoden 2020 arvion mukaan siellä asui 8 840 asukasta. Lovosicesta tuli kaupunki vuonna 1600. Seitsenvuotisen sodan ensimmäinen taistelu käytiin kaupungin ympäristössä. Lovosiceen voidaan matkustaa Prahasta helposti moottoritiellä D8 tai junalla. Lovosice on tärkeä liikennesolmu. Elbellä on satama. == Lähteet == == Aiheesta muualla == Luokka:Tšekin kaupungit Luokka:Ústín lääni
Lucía Hiriart Rodríguez

350px|thumb|Lucía Hiriart Rodríguez syyskuussa 2007. Lucía Hiriart de Pinochet (oikea sukunimi Rodríguez, 10. joulukuuta 1922 – 16. joulukuuta 2021Murió a los 99 años Lucía Hiriart, viuda del dictador Augusto Pinochet ) oli Chilen entisen diktaattorin Augusto Pinochetin leski. Hän meni naimisiin Augusto Pinochetin kanssa tammikuussa 1943. He saivat viisi lasta. Rodríguez tulee vaikutusvaltaisesta perheestä: isä oli lakimies, senaattori ja ministeri. Vuonna 2005 Chilen verotarkastusvirasto syytti Rodríguezia veronkierrosta miljoonien dollareiden tulojen osalta. Vuonna 2016 häntä syytettiin miljoonien dollarien kavaltamisesta valtion varoista myymällä asukastoimintaan tarkoitettuja tiloja. Hänen epäiltiin myös ohjanneen johtamansa kansalaisjärjestön rahoja maanpaossa eläneen kenraali Pinochetin elinkustannuksiin. == Lähteet == Luokka:Valtionpäämiesten puolisot Luokka:Chileläiset henkilöt Luokka:Vuonna 1922 syntyneet Luokka:Vuonna 2021 kuolleet
Williams FW18

Williams-Renault FW18 oli Patrick Headin ja Adrian Neweyn suunnittelema Williams-tallin kauden 1996 Formula 1 -auto. Renault'n V10-moottorilla käyvä FW18 oli paljon parempi kuin edellisen kauden (1995) FW17 ja se täytti kaikki uudet turvallisuusvaatimukset: kuljettaja istui matalammalla ohjaamossa, mikä laski auton massakeskipistettä ja paransi näin auton ohjattavuutta. Neweyn suunnittelema auton aerodynamiikka oli parempi kuin kilpailijoilla. FW18:aa ajoivat Damon Hill ja Jacques Villeneuve. Auto osoittautui olevan koko kauden 1996 menestynein auto. Sillä voitettiin 12 kilpailua 16:sta. Voitoista 8 oli Hillin ja 4 Villeneuven. Damon Hill voitti autolla ensimmäisen ja ainoaksi jääneen mestaruutensa (Hillistä tuli ensimmäinen maailmanmestari, joka on maailmanmestarin poika). Talli sai myös valmistajien mestaruuden. ==Teknisiä tietoja== * moottori: Mid Renault RS8/RS8B 3000 cc vapaasti hengittävä V10 (67°) * vaihdelaatikko: Williams 6-vaihteinen, puoliautomaattinen * polttoaine: Elf * renkaat: Goodyear ==Saavutukset== * valmistajien mestaruudet: 1 * kuljettajien mestaruudet: 1 (Damon Hill) * kilpailut: 16 * voitot: 12 * paalupaikat: 12 * nopeimmat kierrokset: 11 ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1996 Williams Renault V10 AUS BRA ARG EUR SMR MON ESP CAN FRA GBR GER HUN BEL ITA POR JPN 175 1\. Damon Hill 1 1 1 4 1 Kesk. Kesk. 1 1 Kesk. 1 2 5 Kesk. 2 1 Jacques Villeneuve 2 Kesk. 2 1 11 Kesk. 3 2 2 1 3 1 2 7 1 Kesk. ==Lähteet== Luokka:Formula 1 -kausi 1996 Luokka:Williamsin Formula 1 -autot
Assisi

Assisi on kaupunki Italian keskiosassa Umbrian alueella Perugian maakunnassa. Kaupungissa on arviolta 28 299 asukasta (vuonna 2015) ja sen pinta-ala on 186,9 neliökilometriä. Kaupunki on perustettu Monte Subasion rinteelle. Assisi sijaitsee Perugia–Foligno–Rooma-rautatien varrella, Perugian ja Folignon välillä. Assisi on myös E45-tien varrella Perugian ja Folignon välisellä jaksolla. Lähin lentokenttä on Perugiassa. Assisi on 1200-luvulla eläneen Fransiskus Assisilaisen ja Pyhän Klaaran syntymkaupunki.Rantala, Risto & Turtia, Kaarina (toim.): Suuri suomalainen tietosanakirja, osa 1, sivu 60, Helsinki: Suuri Suomalainen Kirjakerho, 1988, ISBN 951-643-287-5 == Nähtävyyksiä == Assisissa on runsaasti historiallisia nähtävyyksiä. Pyhän Fransiskuksen basilika ja muut fransiskaanikohteet ovat maailmanperintöluettelossa. Vähän matkan päässä kaupungista sijaitsee Eremo delle Carcerin erakkoluostari ja ylhäällä vuorella kaupungin yläpuolella on suuri linna, Rocca Maggiore. Greccion seimi lähellä Assisia on tunnettu pyhiinvaelluskohde. Assisin kunnassa olevassa Petrignanossa avattiin 7.6.2014 Jarno Saarisen puisto hänen muistokseen. Assisi panorama.jpg|Assisi panoraamakuvassa Assisi Piazza del Comune BW 7.JPG|Tori Piazza del Comune Assisi 2.JPG|Santa Maria sopra Minervan kirkko Assisi San Francesco BW 2.JPG|Pyhän Fransiskuksen basilika == Lähteet == == Aiheesta muualla == * Kaupungin internetsivut Luokka:Assisi Luokka:Katoliset pyhiinvaelluskohteet
Dimetyylikarbonaatti

Dimetyylikarbonaatti on orgaaninen yhdiste (karbonaatti), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C3H6O3 ja rakennekaava CH3OCOOCH3. Dimetyylikarbonaatin moolimassa on 90,08 g/mol, sulamispiste 3 °C, kiehumispiste 90 °C,tiheys 1,07 g/cm3, leimahduspiste 18 °C o.c., itsesyttymislämpötila 458 °C ja CAS-numero 616-38-6. Dimetyylikarbonaattia valmistetaan metanolin ja fosgeenin tai metyyliklooriformiaatin välisellä reaktiolla. On myös kehitetty metelmiä yhdisteen valmistamiseksi metanolista hapettamalla. Dimetyylikarbonaattia käytetään liuottimena ja metyloivana reagenssina esimerkiksi lääkeaineiden valmistuksessa.Charles B. Kreutzberger :"Chloroformates and Carbonates", teoksessa Kirk-Othmer Encyclopedia of Chemical Technology, John Wiley & Sons, New York, 2001.Hans-Josef Buysch: "Carbonic Esters", teoksessa Ullmann’s Encyclopedia of Industrial Chemistry, John Wiley & Sons, New York, 2001. Lyhytaikainen altistuminen höyrylle ärsyttää silmiä. ==Lähteet== == Aiheesta muualla == *Dimetyylikarbonaatin käyttöturvallisuustiedote, Sigma Aldrich, viitattu 18.1.2015. * Luokka:Karbonaatit
Transjoik

Transjoik on norjalainen yhtye, joka perustettiin Trondheimissa vuonna 1992. Yhtye soittaa jazzia ja saamelaista musiikkia. Sitä luonnehditaan usein ambient-, techno- ja trance-musiikkia soittavaksi yhtyeeksi, joka myös joikaa jonkin verran. Sen musiikki luokitellaan siksi yleensä maailmanmusiikiksi. Yhtyeen alkuperäinen nimi oli Frode Fjellheim Jazzjoik Ensemble. == Diskografia == *Saajve Dance (Iđut 1994) *Mahkalahke (Warner Bros 1997) *Meavraa (Warner Bros 2000) *Uja Nami (Vuelie 2004), josta se oli Spellemannsprisenin ehdokas *Bewafá, jossa laulaa pakistanilainen Sher Mianfad Khan (Vuelie 2005) == Kokoonpano == *Frode Fjellheim (syntetisaattori, laulu) *Tor Haugerud (lyömäsoittimet, laulu) *Nils-Olav Johansen (bassokitara, laulu) *Snorre Bjerck (lyömäsoittimet, laulu) == Tunnustuksia == *Alankomaiden Liet International Mijjajaa -laulusta (2003) == Aiheesta muualla == *Transjoik Luokka:Saamelainen musiikki Luokka:Norjalaiset jazzyhtyeet Luokka:Maailmanmusiikkiyhtyeet
Saturday Night Fever (soundtrack)

Saturday Night Fever: The Original Movie Sound Track on vuonna 1977 julkaistu samannimisen elokuvan soundtrack-albumi. Albumi oli aikoinaan maailman kaikkien aikojen myydyin, kunnes Michael Jacksonin Thriller ohitti sen 1980-luvun puolivälissä. Saturday Night Fever piti kärkipaikkaa Yhdysvaltain Billboard 200 -listalla lähes puoli vuotta; tammikuusta heinäkuuhun 1978. Levy palkittiin myös vuoden albumin Grammyllä.Albumin CD-version kansivihko Vuonna 2012 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. ==Kappaleiden menestys== Myös monet albumin kappaleista saavuttivat kaupallista menestystä. Parhaiten menestyivät Bee Gees -yhtyeen kappaleet, joista ”Night Fever” oli Billboard Hot 100 -singlelistan kärjessä kahdeksan viikkoa keväällä 1978. ”How Deep Is Your Love” oli listaykkösenä kolme viikkoa vuodenvaihteessa 1977–78 ja ”Stayin' Alive” nousi kärkeen vuonna 1978. Lisäksi ”Jive Talkin'” oli ollut Yhdysvaltain listaykkönen jo vuonna 1975. Kaikkiaan joulun 1977 ja toukokuun puolivälin 1978 välisenä aikana jokin Bee Gees -kappale oli listan kärjessä 15 viikkoa 20:stä. Kun ”Night Fever” lopulta putosi piikkipaikalta keväällä 1978, nousi tilalle kärkeen Bee Gees -jäsenten kirjoittama ja Yvonne Ellimanin tulkitsema ”If I Can't Have You”. Albumilta löytyi myös pienempiä hittejä. Tavaresin ”More Than a Woman” (Bee Gees -jäsenten kirjoittama) pääsi Britanniassa Top 10:een ja Yhdysvalloissa Top 40:een. The Trammpsin ”Disco Inferno” oli molemmissa maissa Top 20 -hitti. Walter Murphy saavutti Yhdysvalloissa sijan 5 Ludwig van Beethovenin 5. sinfoniaan perustuneella disko-sovituksella ”A Fifth of Beethoven”. Myös Kool & the Gangin ”Open Sesame” sekä KC and the Sunshine Bandin ”Boogie Shoes” nousivat Yhdysvaltain Billboard-listalle. == Kappaleet == ===LP 1=== A-puoli #Bee Gees: #Bee Gees: #Bee Gees: #Bee Gees: #Yvonne Elliman: B-puoli # * Walter Murphy: #Tavares: #David Shire: #Ralph McDonald: ===LP 2=== A-puoli #David Shire: #Kool & the Gang: #Bee Gees: #Bee Gees: #KC and the Sunshine Band: B-puoli # * David Shire: #M.F.S.B.: #The Trammps: == Tuotanto == LP 1 * Robert Stigwood Organisation, Ltd. - 1, 2, 3, 4, 5, 8 * Private Stock Records Ltd. - 6 (1976) * Capitol Records - 7 (1977) * Marlin Records - 9 (1976) LP 2 * Robert Stigwood Organisation, Ltd. - 1 (1977), 3 (1975), 4 (1976), 6 (1977) * De-Lite Records - 2 (1976) * T.K. Records - 5 (1976) * Philly International Records - 7 (1975) * Atlantic Recording Corp. - 8 (1977) == Lähteet == *LP 2685 132 (RSO, 1977) *C-kasetti 3517014 (RSO, 1977) ===Viitteet=== Luokka:Vuoden 1977 soundtrackit Luokka:Yhdysvaltalaiset albumit Luokka:Grammy-palkitut albumit
Ipswichin sarjamurhaaja

Ipswichin sarjamurhaajan uhriksi joutui vuonna 2006 viisi naista Itä- Angliassa, Englannissa. Kaikki viisi naista toimivat prostituoituina. Steven Gerald James Wright (synt. 1958) todettiin syylliseksi tekoihin. ==Uhrit== * Gemma Adams 25-vuotias, Ipswichistä, katosi keskiviikkona 15. marraskuuta. Hänellä oli päällään punainen toppi, siniset farkut ja musta takki. Uhri löytyi alastomana lauantaina 2. joulukuuta 2006 joesta Hintleshamista, Suffolkista. Adams löytyi ensimmäisenä viidestä uhrista. * Tania Nicol 19-vuotias, Ipswichistä, katosi maanantaina 30. lokakuuta. Hänen äitinsä ilmoitti viranomaisille tyttärensä kadonneen 1. marraskuuta. Hänet löydettiin 39 vuorokauden kuluttua 8. joulukuuta läheltä Copdock Milliä joesta. Hänellä oli viimeisenä elinpäivänä päällään siniset farkut, vaaleanpunaiset korkokengät ja vaaleansininen toppi. * Annette Nicholls 29-vuotias, Ipswichistä, katosi tiistaina 5. joulukuuta. Päällään hänellä musta toppi, takki ja bootsit. Nicholls oli 1-vuotiaan lapsen yksinhuoltaja. Hänet löydettiin alastomana neljä viikkoa katoamisesta läheltä Levingtonia. * Anneli Alderton 24-vuotias, asui väliaikaisesti Colchesterissä, Essexissä. Alderton katosi sunnuntaina 3. joulukuuta 2006 ja hänet nähtiin viimeksi junassa Harwichistä Colchesteriin. Hänen ruumiinsa löytyi alastomana sunnuntaina 10. joulukuuta Nactonista. Hänellä oli 5-vuotias poika sekä oli kolmannella kuulla raskaana. Nimestään huolimatta Anneli Aldertonilla ei ole sukujuuria Suomeen. * Paula Clennell 24-vuotias, Ipswichistä. Hän katosi sunnuntaina 10. joulukuuta ja päällään hänellä oli silloin sininen anorakki, farkut ja harmaa toppi. Clennell löytyi alastomana tiistaina 12. joulukuuta Levingtonin läheltä samaisena päivänä kuin Annette Nicholls. Kuolinsyyksi varmistui kuristuminen. == Pidätykset == Englannin poliisi otti 18. joulukuuta 2006 Itä-Englannissa, Felixstowen satamakaupungissa kiinni Tom Stephens -nimisen miehen epäiltynä surmista. Tiistaina 19. joulukuuta uutisoitiin toisen pidätyksen tapahtuneen. Poliisi pidätti 48-vuotiaan rekkakuskin Stephen Wrightin kotoaan Ipswichistä. Mediassa esitettiin spekulaatioita useammasta murhaajasta sekä ensimmäisen pidätetyn mahdollisesti lavastaneensa itsensä murhaajaksi.Iltalehti 19.12.2006 Poliisi vapautti Tom Stephensin ja nosti Stephen Wrightia vastaan syytteet viidestä murhasta. Wright kiisti syytteet loppuun asti. Oikeudenkäynti häntä vastaan käynnistyi 14. tammikuuta 2008. 21\. helmikuuta oikeus totesi Wrightin syylliseksi kaikkiin syytekohtiin. Wright tuomittiin elinkautiseen vankeuteen eikä hänellä ole mahdollisuutta päästä ehdonalaiseen. == Lähteet == == Aiheesta muualla == * * Luokka:Ipswich Luokka:Suffolkin historia Luokka:Brittiläiset sarjamurhaajat Luokka:Brittiläiset elinkautisvangit Luokka:Vuoden 2006 rikokset
Philip Johan von Strahlenberg

Philip Johan von Strahlenberg (syntyään Tabbert; 1676 Stralsund – 1747 Fröllinge) oli ruotsalainen upseeri ja maantieteilijä, joka työskenteli Venäjällä. Tabbert meni nuorena Ruotsin armeijan palvelukseen ja hänet ylennettiin kapteeniksi 1703. Vuonna 1707 hänet aateloitiin, jolloin hän otti nimen von Strahlenberg. von Strahlenberg osallistui suureen Pohjan sotaan ja joutui Pultavan taistelussa venäläisten vangiksi vuonna 1709. Hänet lähetettiin sotavankina Siperian Tobolskiin, jossa hän eli vuodet 1711–1721. Tuona aikana hän tutki Siperian maantiedettä ja paikallisten alkuperäiskansojen tapoja, kieliä ja antropologiaa. von Strahlenberg palasi Ruotsiin vuonna 1722 ja julkaisi tutkimustuloksensa kahdessa kirjassa. Niistä jälkimmäinen, vuonna 1730 julkaistu Das Nord- und Östliche Theil von Europa und Asia , sisältää runsaasti von Strahlenbergin itse piirtämiä Venäjän karttoja. Kirjat kuvaavat myös yksityiskohtaisesti tataarien, jakuuttien, tšuvassien, Krimin tataarien, uzbekkien, baškiirien, kirgiisien ja mongolien kieliä ja tapoja. Kuvatessaan Siperian alkuperäiskansojen rituaaleja hän havaitsi näiden käyttävän šamanistisissa menoissaan kärpässientä. Hänet haudattiin Getingen hautausmaalle, Hallandiin.Göran Åstrand, Här vilar berömda svenskar. 1999, s. 120 == Teokset == * Philip Johan von Strahlenberg. Vorbericht eines zum Druck verfertigten Werckes von der Grossen Tartarey und dem Königreiche Siberien. mit einem Anhang von Groß-Russland. Schneider, Tukholma 1726 * Philip Johan von Strahlenberg. Das Nord- und Östliche Theil von Europa und Asia, in so weit solches das gantze Russische Reich mit Sibirien und der grossen Tatarey in sich begriffet. in Verlegung des Autoris, Tukholma 1730 == Lähteet == == Aiheesta muualla == * von Strahlenbergin pienoiselämäkerta Runeberg.org * Kustaa Vilkuna : Karoliini, Siperian sotavanki, josta tuli europalainen kuuluisuus. Laati Siperian ensimmäisen kartan ja keräsi lähdekokoelman, joka on suuresti edistänyt heimomme alkuhistorian selvittämistä, Hakkapeliitan joulu, 01.12.1933, s. 45, Kansalliskirjaston digitaaliset aineistot Luokka:Kartantekijät Luokka:Ruotsalaiset maantieteilijät Luokka:Venäläiset maantieteilijät Luokka:Vuonna 1676 syntyneet Luokka:Vuonna 1747 kuolleet
Tønsberg

Tønsberg on Vestfoldin läänin pääkaupunki Norjassa. Kunnassa oli vuoden 2023 alussa 58 561 asukasta. Kaupungin elinkeinoelämä kietoutuu sataman, kaupan ja teollisuuden ympärille. Merkittäviä työnantajia ovat muun muassa Norturan teurastamo ja Tinen meijeri. Lisäksi on esimerkiksi konepajoja ja metalliteollisuutta. Nauenin maatilalla toimii Norjan ainoa kirkonkellovalimo. thumb|Tønsbergin kunta ja kaupunkitaajama thumb|Puoti Tønsbergin satamassa. == Historia == Snorri Sturlusonin mukaan Tønsberg on perustettu ennen Hafrsfjordin taistelua noin 872. Tieto on kyseenalainen, mutta jos se olisi totta, Tønsberg olisi Norjan vanhin kaupunki – vanhempi kuin valtio itse, jonka katsotaan tulleen perustetuksi tuossa taistelussa. Varmempien lähteiden mukaan Haakon Haakoninpoika rakensi Tønsbergiin linnoituksen 1200-luvulla. Kaupunki tuhoutui pahoin tulipalossa vuonna 1536, mutta säilytti asemansa yhtenä Norjan merkittävimmistä satamakaupungeista. Tønsberg on Joensuun ystävyyskaupunki.http://www.joensuu.fi/ystavyyskaupungit == Kuvia == Tønsberg komm.svg|Tønsbergin vuoteen 2020 käytössä ollut vaakuna, 1200-luvulta peräisin oleva sinetti. Tønsberg ØLanggt b.JPG|Keskustan katunäkymää. 2019-08-24 Tønsberg by OlafKosinsky 9819.jpg|Tønsbergin asema Vestfoldin radan varrella. Julehilsen fra Tönsberg, 1908.jpg|Joulukortti Tønsbergistä vuodelta 1908. TønsbergBibliotek natt HDR.jpg|Tønsbergin kirjasto == Media == Paikallislehti Tønsbergs Blad ilmestyy kolmesti viikossa. == Taajamat == * Tønsberg * Vear * Sem * Revetal/Bergsåsen * Barkåker * Kirkevoll/Brekkeåsen * Skjeggestadåsen * Vollen * Solerød * Linnestad * Gretteåsen * Åsgårdstrand ==Tunnettuja henkilöitä== * Anders Aukland (s. 1972), maastohiihtäjä * Jan Johansen (s. 1944), meloja * Ole O. Lian (1868–1925), poliitikko * Lene Grawford Nystrøm (s. 1973), laulaja * Ravi (s. 1976), muusikko * Clara Tschudi (1856–1945), kirjailija == Lähteet == *
Pulpperi

Pulpperi tarkoittaa prosessitekniikassa säiliötä, jossa lietetään kiinteitä aineita (esimerkiksi selluloosaa tai rikastetta) nesteeseen, jotta aine saadaan lietemäiseen muotoon. Pulpperissa on lähes aina voimakas mekaaninen sekoitin. Prosessi voi olla panos- tai jatkuvatoiminen. Pulpperista liete siirretään eteenpäin prosessissa pumppaamalla. == Lähteet == Luokka:Paperiteollisuus Luokka:Prosessitekniikka en:Pulping
Seipiö

Seipiö on lintuharrastajien käyttämä tukikeppi kiikaroimisen helpottamiseksi. Kiikari asetetaan tai kiinnitetään seipiön yläpäähän. Alapäästä pidetään käsin kiinni, mahdollisesti vatsasta tukea ottaen. Seipiö vähentää huomattavasti käsien väsymistä pitkien kiikarointijaksojen aikana. Samalla se vähentää kiikarin tärinää. ==Historia== Seipiö on suomalainen keksintö. Se tunnetaan myös nimellä staijauspamppu tai staijikeppi. Maailmalla sen nimitys on finnstick, Ruotsissa finnpinne. Seipiön kehitys alkoi luultavasti jo 1950-luvulla, jolloin lintujen muuttoa alettiin Suomessakin tarkkailla järjestelmällisesti. Aluksi kiikarin tukena käytettiin esimerkiksi kiikarikoteloa tai jotakin maastosta sattumalta löytynyttä puun kappaletta tai laudanpätkää. Ainakin Karno Mikkola oli luomassa seipiötä 1960-luvulla. ==Rakenne== Lintuharrastajat rakentavat seipiön useimmiten itse, mutta valmiitakin on saatavana. Itsevalmistetun seipiön materiaalina voi olla mikä tahansa, mutta valmiina saatavat on usein valmistettu alumiini- tai hiilikuituputkesta, ja ne ovat pituudeltaan säädettäviä. Kiikari kiinnitetään usein jonkinlaisen välikappaleen välityksellä seipiöön. Joissakin lintukiikareissa on kierre, johon välikappaleen voi tukevasti kiinnittää. Toinen tapa on sitoa välikappale esimerkiksi kuminauhalla kiikarin ympäri. Kolmas mahdollisuus on yksinkertaisesti laskea kiikari välikappaleen päälle, joka on usein tarkasti kiikariin sovitettu. ==Lähteet== * 4. korjattu painos Luokka:Ornitologia Luokka:Välineet
Kylänurmikka

Kylänurmikka (Poa annua) on yksivuotinen heinäkasvi. Se on Suomessa muinaistulokas ja hyvin yleinen heinälaji. == Ulkonäkö ja koko == Kylänurmikan lehdet ovat pehmeät ja helakanvihreät.Luonnonkasvit kadun koristeena Röyhy on vaalean harmahtava, leveä ja epätasainen, tähkylät soikean pitkulaisia ja höyteettömiä. Kylänurmikka jää usein matalaksi, alle viisi senttimetriä korkeaksi. Muiden heinäkasvien tapaan se kasvaa juurestaan, joten se kestää leikkaamista ja laiduntamista. Röyhyt matavat lähes maata pitkin. == Elinympäristö ja levinneisyys == Kylänurmikka viihtyy valoisissa ja kosteissa paikoissa. Se leviää siemenistä, mutta itää keväällä vasta kun maa on lämmennyt. Sitä näkee loppukesällä hiekkakasoissa ja asfaltin raoissa. Kylänurmikka on levinnyt hyvin laajalle, ja sitä tavataan pohjoisen ja eteläisen pallonpuoliskon laukeilla vyöhykkeillä. Viime vuosina kylänurmikka on ihmisen mukana kulkeutuneena alkanut levitä myös Etelämantereen lähellä sijaitseville Eteläisille Shetlandsaarille mahdollisesti ilmastonmuutoksen auttamana. == Muuta == Kylänurmikka leviää itse melko helposti, mutta hienoilla nurmikentillä, kuten golfkentillä, sitä pidetään rikkaruohona, koska se on yksivuotinen, sillä on muun muassa heikko taudinkestävyys. == Lähteet == == Aiheesta muualla == * Suomen Lajitietokeskus: Kylänurmikka – Poa annua * Kasviatlas 2023: Kylänurmikan (Poa annua) levinneisyys Suomessa * JSTOR Global Plants: Poa annua Luokka:Nurmikat Luokka:Etelämantereen kasvisto
Pedro Calderón de la Barca

Pedro Calderón de la Barca y Barreda (17. tammikuuta 1600 – 25. toukokuuta 1681) oli espanjalainen barokin ajan näytelmäkirjailija ja runoilija. Häntä pidetään yhtenä Espanjan merkittävimmistä näytelmäkirjailijoista. Hän kirjoitti yli sata näytelmää, muun muassa uskonnollisia näytelmiä, laulunäytelmiä, vakavia draamoja ja komedioita. == Elämäkerta == Calderón syntyi vaatimattomaan perheeseen Madridssa, opiskeli jesuiittojen koulussa ja myöhemmin teologiaa Salamancan yliopistossa. Hän otti osaa kuninkaan sotaretkille, kirjoitti hovin lipeillä ja lopulta ryhtyi katoliseksi papiksi. Kirjallisen uransa Calderón aloitti 20-vuotiaana runoilijana, ensimmäiset näytelmät ilmestyivät muutamia vuosia myöhemmin.Calderón, s. 5. == Tuotanto == Calderónin tuotanto heijastelee katolista teologiaa ja mystiikkaa, ja sitä innoittivat sotiva kirkko ja vastauskonpuhdistus. Näytelmissä välillä esiintyvän uskonkiihkon takia Calderónia on sanottu inkvisition runoilijaksi. Parhaimmillaan hänen kielensä kohoaa suureksi, yleväksi ja etelämaisen hurmaavaksi runoudeksi. Hän nousi uudelleen eurooppalaisen sivistyneistön lukemistoon 1800-luvulla, jolloin saksalainen romantiikka kohotti hänen nimensä Danten ja William Shakespearen rinnalle. Calderón julkaisi vain näytelmiä. Hänen tuotantonsa koostuu parista sadasta näytelmästä lyhyet autos sacramentales, uskonnolliset ehtoollisnäytelmät, mukaan luettuna. Espanjan kulta-ajan kirjailijalle lukumäärä on oikeastaan vähäinen. Calderónin tuotantoa on usein verrattu häntä tuotteliaampiin espanjalaisnäytelmäkirjailijoihin, Lope de Vegaan, Tirso de Molinaan ja Juan Ruiz de Alarcóniin. == Teokset == *La vida es sueño, Elämä on unta, 1635 (filosofinen komedia, joka on esitetty Suomessa, ja se on ilmestynyt suomeksi WSOY:n kustantamana vuonna 1953.) ** katkelma teoksessa Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 * El médico de su hondra, Kunniansa lääkäri, 1635 * El mágico progiosa * Casa con dos puertas (komedia) * La devoción de la cruz * El principe constante ;Runoja * Elo? unten pettäväin varjo, suom. Helvi Vasara, teoksessa: Vain unen varjo: kaipuun ja surun runoja, toimittaneet Hannele Koivunen ja Laura Virkki, Helsinki: Otava 1997 ISBN 951-1-15017-0 * Laulelma (Cantarcillo), suom. Aale Tynni, teoksessa: Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1957, 1974 ISBN 951-0-06216-2, 2004 ISBN 951-0-29121-8 == Lähteet == * * === Viitteet === ==Aiheesta muualla== Luokka:Espanjalaiset näytelmäkirjailijat Luokka:Vuonna 1600 syntyneet Luokka:Vuonna 1681 kuolleet Luokka:Seulonnan keskeiset artikkelit
Juanita Castro

Juana de la Caridad "Juanita" Castro Ruz (6. toukokuuta 1933 Birán, Holguínin maakunta – 4. joulukuuta 2023 Miami, Florida, Yhdysvallat) oli amerikankuubalainen toisinajattelija, joka oli Kuuban entisten presidenttien Fidel ja Raúl Castron sisar. Juanita syntyi Biránissa Holguínin provinssissa. Hänellä oli kolme veljeä: Ramón, Fidel ja Raúl sekä kolme sisarta: Angelita, Enma ja Agustina. Hän asui vuodesta 1964 Yhdysvalloissa Miamissa Little Havannan kaupunginosassa, jossa hän omisti apteekin. Juanita Castro otti osaa Kuuban vallankumoukseen ostamalla aseita 26. heinäkuuta -liikkeelle, joka vastusti Fulgencio Batistan hallintoa. Juanita Castro liittyi Kuuban vallankumouksen jälkeen kommunistisen puolueeseen. Juanita Castro työskenteli Kuubassa CIA:n laskuunEl Pais. Hän välitti viestejä ja oli yhteyshenkilönä vuosina 1961–1964. Hän kertoi muun muassa uusien neuvostojoukkojen tulosta ennen ohjuskriisiä. Vuonna 1964 hän matkusti Raúl Castron auttamana Méxicoon sisarensa Emma Castron luokse ja loikkasi sieltä Yhdysvaltoihin. Hän piti Miamissa apteekkia 30 vuotta. Juanita Castro tapasi veljensä viimeksi 1964, ja erityisen huonoissa väleissä hän on oli kovan linjan veljensä Fidelin kanssa.Fidel Castron USA:ssa elävä sisar julkaisee muistelmansaFidel ja Raúl Castron sisar toimi vuosia CIA:n agenttina, HS s. B 1 Vuonna 1998 Juanita Castro haastoi Fidel Castron aviottoman tyttären Alina Fernándezin oikeuteen Espanjassa, jossa tämä asui. Kyse oli Fernándezin elämäkerrasta Alina. Memorias de la hija rebelde de Fidel Castro. Espanjalainen oikeus vaati Fernándezia ja tämän kustantajaa Plaza & Janesia maksamaan 45 000 dollaria Juanita Castrolle, jonka roolia Kuubassa kirjassa kuvataan loukkaavasti. Teoksen englanninkielisestä versiosta Castro’s Daughter: An Exile’s Memoir of Cuba on poistettu loukkaavat kohdat. Juanita Castro kirjoitti yhdessä Maria Antoineta Collins kanssa muistelmateoksen Fidel y Rau, mis hermanos. La historia secreta, joka ilmestyi vuonna 2009. ==Lähteet== Luokka:Kuubalaiset henkilöt Luokka:Vuonna 1933 syntyneet Luokka:Vuonna 2023 kuolleet
Aitovirna

Aitovirna (Vicia sepium) on hernekasveihin kuuluva myrkyllinen, rentovartinen kasvi. Aitovirna jaetaan kahteen alalajiin: etelänaitovirna (Vicia sepium ssp. sepium) ja niittyaitovirna (Vicia sepium ssp. montana). == Etymologia == Kasvin nimessä oleva sana aito on peräisin sanan aita murteellisesta taivutuksesta, eikä sillä ole mitään tekemistä virnan aitouden kanssa.Kultatukka ja sudenpieru Joensuun yliopisto == Ulkonäkö ja koko == Aitovirna kasvaa 30–60 senttimetriä pitkäksi. Se on rento köynnös, joka takertuu kärhillään muihin kasveihin. Lehdet kasvavat kierteisesti ja ovat parilehdykkäisiä (4–8 paria). Aitovirna kukkii kesä-elokuussa. Kukat ovat vaalean violetit, huulimaiset ja lyhytperäiset. Ne muodostavat 2–5 kukan terttuja.Siemenet kehittyvät 20–30 millimetriä pitkissä mustissa paloissa. Siemenet ovat pallomaisia ja halkaisijaltaan noin 3 mm. Aitovirna muistuttaa hiirenvirnaa. Kasvit on helppo erottaa toisistaan, jos niitä voi tarkastella yhtä aikaa. Aitovirnan kukinto on pienempi ja sen lehdissä on vähemmän lehdyköitä kuin hiirenvirnalla. == Elinympäristö == Aitovirna kasvaa lehtomaisissa metsissä, niityillä, pientareilla ja joutomailla. == Levinneisyys == Aitovirnaa esiintyy Euroopassa Lappia ja Pyreneiden niemimaata lukuun ottamatta. Aitovirnaa tavataan koko Suomessa. Se on hyvin yleinen Etelä- ja Itä-Suomessa mutta harvinaistuu pohjoiseen päin mennessä. == Lähteet == == Aiheesta muualla == *Suomen Lajitietokeskus: Aitovirna (Vicia sepium) *Pinkka, Lajintuntemuksen oppimisympäristö: Aitovirna (Vicia sepium) *Valokki – nettikasvio: Aitovirna (Vicia sepium) *United States Department of Agriculture (USDA): Vicia sepium Luokka:Virnat Luokka:Myrkylliset kasvit
Ramismi

Ramismi on Petrus Ramuksesta nimensä saanut 1500-luvulla kehittynyt filosofian ja erityisesti logiikan koulukunta, joka sai alkunsa Ramuksen kriittisistä kommenteista skolastista aristoteelista logiikkaa, dialektiikkaa ja muuta filosofiaa kohtaan. Ramismi oli eräänlainen sekoitus skolastiikkaa ja humanismia, ja siinä on tiettyjä yhtäläisyyksiä kartesiolaisuuteen. Ramuksen lisäksi ramismia edusti muun muassa Johannes Althusius. == Ramistinen logiikka == Ramismi kritisoi aristoteelista "keinotekoista" logiikkaa perustuen Platoniin, Ciceroon ja Quintilianukseen, ja halusi korvata sen retoriikkaan perustuvalla "luonnollisen ihmisymmärryksen mukaisella" logiikalla. Logiikan tehtävänä ei ollut Ramuksen mukaan syllogismien pohdiskelu vaan filosofinen etsintä ja lyhyimmän polun löytäminen etsinnän tiellä. Ramus esitti teoriansa muun muassa teoksessa Aristotelicae animadversiones (1543). Ramus jakoi logiikan kahteen osa-alueeseen: # de inventione: tiede termeistä ja määritelmistä # de iudicio: tiede arvostelmista, päättelystä ja menetelmästä Ramuksen mukaan dialektiikkaan kuului samoin kaksi osa-aluetta: # inventionem argumentorum, tiedon etsimisen ja tieteellisen todistamisen logiikka # dispositionem argumentorum, tiedon esitystavan logiikka Johtopäätökset ja arvostelmat Ramus jakoi myös kahteen osaan: # axiomaticum # dianoeticum (syllogismit) Ramuksen mukaan tieteen esitystavan logiikka ei poikennut tiedon etsimisen ja tieteellisen todistamisen logiikasta. == Vaikutus == Ramismi vaikutti jonkin aikaa 1500- ja 1600-luvuilla ja sai kannatusta ennen kaikkea protestanttisissa maissa, kuten Saksassa ja Pohjoismaisissa yliopistoissa. Ramismilla oli vahva asema muun muassa Uppsalan yliopistossa, koska piispat Laurentius Paulinus Gothus ja Olaus Martini olivat sen kannattajia. Turun akatemiassa ramismia kannatti muun muassa logiikan opetuksen uranuurtaja Nicolaus Nycopensis. 1600-luvulla ramismista palattiin kuitenkin vähitellen takaisin aristoteeliseen logiikkaan. Ramus painotti matematiikkaa esitystavan selkeyden vuoksi. Tällä oli myöhemmin suuri vaikutus Gottfried Leibniziin. Jacopo Zabarella kritisoi ramismia. Hänen lisäkseen aristotelista vastapuolta edustivat ramismin aikana muun muassa Johannes Casus, Jacobus Cheyneus, Daniel Cramer, Theophilus Golius, Antonius Ruvius ja Johannes Magirus. == Lähteet == * == Aiheesta muualla == * Dictionary of the History of Ideas: Ramism Luokka:Renessanssifilosofia Luokka:Logiikka Luokka:Skolastiikka Luokka:Uskonpuhdistus Ruotsissa
Iso lemmen pala

Iso lemmen pala - Badding laulaa Elvistä (LXCD 636) on Rauli Somerjoen kokoelma-albumi vuodelta 2002. CD-levy sisältää Somerjoen laulamia Elvis- covereita sekä kolme bonusraitaa: Baddingin Valot, laulun englanninkielinen versio Lights sekä ennenjulkaisematon liveraita Mun sormuksein, joka on nauhoitettu ensimmäisessä Ruisrockissa 1970. Elviksen kuolemasta tuli levyn julkaisupäivänä täyteen 25 vuotta ja Love Records halusi osoittaa kunnioituksensa laulajalle toisen laulajan välityksellä. ==Kappaleet== # # # # # # # # # # # # # # # # # # # # == Lähteet == * Meteli.net Luokka:Vuoden 2002 kokoelma-albumit Luokka:Rauli Somerjoen albumit Luokka:Cover-albumit
Laivalähetys

Laivalähetys ry oli vuonna 1997 perustettu lähetysjärjestö, joka on tehnyt sosiaalista ja julistavaa lähetystyötä Suomessa ja muualla päin maailmaa, lähinnä Euroopassa. Työn alullepanijat olivat Kari (edesmennyt) ja Anneli Kolehmainen, jotka toimivat eläkkeellä ollessaan vapaaehtoisesti työssä voimiensa mukaan. Työmuoto on liittynyt läheisesti merenkulkuun. Yhdistyksellä on ollut kolme laivaa M/S Annet, M/S Elgö ja M/S Arje. M/S Elgö toimii nykyisin ravintolalaivakäytössä nimellä Merikarhu. == Lähteet == === Viitteet === ==Aiheesta muualla== * Laivalähetys ry:n Facebook-sivu Luokka:Suomalaiset lähetystyöjärjestöt
Lyhty

thumb|Japanilainen paperilyhty Lyhty on kiinteä tai liikuteltava valaisin, jossa valonlähde (lamppu, kynttilä tms.) on pitimessä, jota ympäröi metalli- tai puukehys ja siihen kiinnitetyt lasi-, sarvi-, paperi- tai muut sellaiset valoa läpäisevät seinämät.Nykysuomen sanakirja, lyhentämätön kansanpainos, Osat III ja IV L-R. Porvoo–Helsinki: Werner Söderström osakeyhtiö, 1967. Tavallisimmin lyhdyn valolähteenä on jonkin polttoaineen, kuten kynttilän steariinin tai valopetrolin palaminen, mutta nykyisin on olemassa myös paristokäyttöisiä lyhtyjä. Lyhtyjä käytetään tilapäisenä valaistuksena muun muassa retkeilyssä sekä koristeina, mutta myös varsinaisena valaistuksena. Varsinkin vanhan mallisia katuvaloja sanotaan myös katulyhdyiksi. Erityisiä lyhtyjä ovat muun muassa myrskylyhty, tallilyhty, jäälyhty, lumilyhty ja kurpitsalyhty. Rakennustekniikassa lyhty voi tarkoittaa myös vesikatolla olevaa ikkunallista uloketta jolla voi olla luonnonvaloa sisälle tuovaa vaikutusta tai vain katolla olevaa arkkitehtuurista koristetta ilman muuta toiminnallista tavoitetta. == Lentävä lyhty == Lentävä lyhty on lyhty, joka lentää kuumailmapallon tavoin kuuman ilman nosteesta. Lyhdyt palavat viidestätoista kahteenkymmeneen minuuttia ja voivat kohota jopa kahden kilometrin korkeuteen. Vuonna 2009 lentävät lyhdyt vedettiin pois Suomen markkinoilta, koska pelastus- ja kuluttajaviranomaiset pitivät tuotetta palovaarallisena. == Lähteet == == Aiheesta muualla == Luokka:Valaisimet Luokka:Puutarhakoristeet